Guðmundur Ágúst Kristjánsson lék vel í dag . Ísak Jasonarson skrifarlaugardaginn 10. ágúst 2019 kl. 17:12 Íslandsmótið : Guðmundur efstur fyrir lokahringinn í karlaflokki Guðmundur Ágúst Kristjánsson getur tryggt sér sinn fyrsta Íslandsmeistaratitil í höggleik á sunnudaginn þegar lokahringur mótsins fer fram . Guðmundur lék í dag þriðja hring mótsins á þremur höggum undir pari og er samtals á fimm höggum undir pari , tveimur höggum á undan Andra Þór Björnssyni . Andri var lengi vel í forystu í dag en lék síðustu átta holurnar á fimm höggum yfir pari og byrjar því lokahringinn tveimur höggum á eftur Guðmundi . Arnar Snær Hákonarson , Sigurður Arnar Garðarsson og Haraldur Franklín Magnús eru svo jafnir í þriðja sæti á tveimur höggum undir pari og má því búast við spennandi lokahring í Grafarholtinu . Axel Bóasson , sem hefur titil að verja í mótinu , á ekki lengur raunhæfan möguleika á að verja titil sinn en hann er á fjórum höggum yfir pari eftir þrjá hringi . Útlitið var þó annað þegar fjórar holur voru eftir af þriðja hringnum en hann lék þær á sex höggum yfir pari eftir að hafa leikið fyrstu 14 holurnar á fjórum höggum undir pari .